Մարդիկ թաքնվեցին սայլերի տակ։ Արաքսին ստիպված էր աղերսել ամուսնուն, որպեսզի նա թաքնվեր։ Նա թաքուն ուրախանում էր, որ փախուստը տապալվել էր։ Նրան ևս մի քիչ Ժամանակ էր մնում ապրելու։ Միգուցե իրենք վա՞ղն էին մեռնելու։ Համենայն դեպս ինքը մեկ օր շահել էր։ Նա թաքցրեց իր ուրախությունը, քանի որ Արմենը կատաղությունից փրփրել էր։ Դավաճանությո՛ւն։ Բանակին զգուշացրել էին ծուղակի մասին, և ֆիդայիները իրենց կյանքն իզուր էին զոհաբերել։